Káramenn lágu fyrir Víði og eru enn stigalausir í deildinni Hvorki gengur né rekur hjá leikmönnum Kára á Akranesi í 3. deild Íslandsmótsins í knattspyrnu . Kári er enn án stiga eftir fjórar umferðir á mótinu og í neðsta sæti deildarinnar . Káramenn fengu Víði frá Garði í heimsókn í gærkvöldi á Akranesvöll . Víðismenn sigruðu 3 : 0 í leiknum en þeir eru í hópir þriggja liða í efstu sætum deildarinnar , hin tvö eru Austfjarðaliðin Leiknir og Fjarðabyggð . Á brattan var að sækja hjá Káramönnum í leiknum og þeim gekk erfiðlega að skapa sér færi . Fengu reyndar gott færi í byrjun seinni hálfleiksins en það var allt og sumt í leiknum . Víðismenn skoruðu sín mörk á 31. , 77. og 91. mínútu . Besti maður Kára í leiknum var Eyþór Ólafur Frímannsson markvörður . Framundan hjá Kára er erfið ferð austur á land þar sem liðið leikur tvo leiki dagana 15. og 16. júní gegn Huginn Seyðisfirði og Fjarðabyggð .